**z 3. apríla 2025,**

**ktorým sa mení a dopĺňa zákon č. 328/2002 Z. z. o sociálnom zabezpečení policajtov a vojakov a o zmene a doplnení niektorých zákonov v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. 328/2002 Z. z. o sociálnom zabezpečení policajtov a vojakov a o zmene a doplnení niektorých zákonov v znení zákona č. 447/2002 Z. z., zákona č. 534/2002 Z. z., zákona č. 463/2003 Z. z., zákona č. 365/2004 Z. z., zákona č. 732/2004 Z. z., zákona č. 592/2006 Z. z., zákona č. 274/2007 Z. z., zákona č. 519/2007 Z. z., zákona č. 643/2007 Z. z., zákona č. 61/2008 Z. z., zákona č. 445/2008 Z. z., zákona č. 449/2008 Z. z., zákona č. 58/2009 Z. z., zákona č. 59/2009 Z. z., zákona č. 70/2009 Z. z., zákona č. 82/2009 Z. z., zákona č. 285/2009 Z. z., zákona č. 543/2010 Z. z., zákona č. 220/2011 Z. z., zákona č. 185/2012 Z. z., zákona č. 80/2013 Z. z., zákona č. 140/2015 Z. z., zákona č. 281/2015 Z. z., zákona č. 125/2016 Z. z., zákona č. 190/2018 Z. z., zákona č. 35/2019 Z. z., zákona č. 153/2019 Z. z., zákona č. 466/2019 Z. z., zákona č. 46/2020 Z. z., zákona č. 296/2020 Z. z., zákona č. 365/2020 Z. z., zákona č. 426/2020 Z. z., zákona č. 221/2021 Z. z., zákona č. 283/2021 Z. z., zákona č. 431/2021 Z. z., zákona č. 125/2022 Z. z., zákona č. 420/2022 Z. z., zákona č. 193/2023 Z. z., zákona č. 210/2023 Z. z., nálezu Ústavného súdu Slovenskej republiky č. 36/2024 Z. z., zákona č. 87/2024 Z. z., zákona č. 145/2024 Z. z. a zákona č. 278/2024 Z. z. sa mení a dopĺňa takto:

1. § 30 sa dopĺňa písmenom i), ktoré znie:

„i) jednorazový príplatok k úmrtnému.“.

1. Za § 37 sa vkladá § 37a, ktorý vrátane nadpisu znie:

„**§ 37a**

**Jednorazový príplatok k úmrtnému**

1. Ak policajtovi alebo profesionálnemu vojakovi skončil alebo zanikol služobný pomer úmrtím v dôsledku služobného úrazu alebo choroby z povolania, má oprávnená osoba nárok na jednorazový príplatok k úmrtnému. Za oprávnenú osobu na účely tohto paragrafu sa považuje fyzická osoba, ktorej vznikol nárok na úmrtné alebo pomerný diel úmrtného podľa § 37.
2. Výška jednorazového príplatku k úmrtnému je 50 000 eur a vypláca sa spolu s úmrtným.
3. Ak nárok na jednorazový príplatok k úmrtnému vznikne viacerým oprávneným osobám súčasne, jednorazový príplatok k úmrtnému sa rozdelí medzi oprávnené osoby rovnakým dielom tak, aby úhrn týchto dielov nepresiahol sumu podľa odseku 2.
4. Ak bol jednorazový príplatok k úmrtnému vyplatený pred dňom právoplatnosti rozhodnutia súdu, podľa ktorého bola oprávnená osoba odsúdená za úmyselný trestný čin, ktorým spôsobila smrť policajtovi alebo profesionálnemu vojakovi, je táto oprávnená osoba povinná vyplatený jednorazový príplatok k úmrtnému vrátiť útvaru sociálneho zabezpečenia ministerstva alebo Vojenskému úradu sociálneho zabezpečenia, ktorý jednorazový príplatok k úmrtnému vyplatil, do 30 dní odo dňa právoplatnosti tohto rozhodnutia súdu.“.
5. V § 93 odsek 2 znie:

„(2) Odchodné, úmrtné a jednorazový príplatok k úmrtnému sa uhrádzajú z prostriedkov rozpočtu ministerstva a príslušného služobného úradu policajta alebo profesionálneho vojaka, ktorý mu vyplácal naposledy služobný plat.“.

1. V § 94 ods. 1 písmeno d) znie:

„d) príspevky z rozpočtu ministerstva na úhradu nákladov na rekreácie osôb podľa § 69 ods. 9 a príspevky z rozpočtu ministerstva a iného služobného úradu na odchodné, úmrtné a jednorazový príplatok k úmrtnému podľa § 93 ods. 2,“.

**Čl. II**

Tento zákon nadobúda účinnosť 1. mája 2025.

prezident Slovenskej republiky

predseda Národnej rady Slovenskej republiky

predseda vlády Slovenskej republiky